美屬薩摩亞

美屬薩摩亞，又叫東薩摩亞，係美國屬地，響南太平洋薩摩亞群島東面，首府帕果帕果。土地面積199平方公里，人口67,084。佢西面係獨立國薩摩亞。

冷知識 
 美屬薩摩亞係美國最南嘅領土，亦係美國有人居住嘅領土之中唯一屬於南半球嘅
 所有喺美屬薩摩亞出世嘅人都可以享有美國國民待遇，但係就冇美國公民資格，係家下唯一一個美國「國民但係唔係公民」嘅例子
 美屬薩摩亞嘅所有產品可以名正言順咁標明「Made in USA」
 美屬薩摩亞足球代表隊家下保持咗一個好唔好嘅紀錄：渠哋嚮2001年4月11號以0比31嘅懸殊賽果輸咗畀澳洲足球代表隊